Document ID: 32013R0750

REGOLAMENT TAL-KUMMISSJONI (UE) Nru 750/2013
tad-29 ta’ Lulju 2013
li jemenda r-Regolament tal-Kunsill (EC) Nru 338/97 dwar il-protezzjoni ta’ speċi ta’ fawna u flora selvaġġi billi jkun regolat il-kummerċ fihom
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat ir-Regolament tal-Kunsill (KE) Nru 338/97 tad-9 ta’ Diċembru 1996 dwar il-protezzjoni ta’ speċi ta’ fawna u flora selvaġġi billi jkun regolat il-kummerċ fihom (1), u partikolarment l-Artikolu 19(5) tiegħu,
Billi:
(1)
Ir-Regolament tal-Kunsill (KE) Nru 338/97 jelenka speċijiet ta’ annimali u pjanti li l-kummerċ tagħhom huwa ristrett jew ikkontrollat. Dawk il-listi jinkorporaw il-listi stabbiliti fl-Appendiċijiet tal-Konvenzjoni dwar il-Kummerċ Internazzjonali fl-Ispeċijiet ta’ Fawna u Flora Selvaġġi fil-Periklu (CITES), minn hawn ‘il quddiem “il-Konvenzjoni”.
(2)
Matul is-16-il laqgħa tal-Konferenza tal-Partijiet tal-Konvenzjoni, li saret f’Bankok, it-Tajlandja, f’Marzu 2013, saru ċerti emendi fl-Appendiċijiet tal-Konvenzjoni.
(3)
Il-familja Platysternidae spp. ġiet inkluża fl-Appendiċi I tal-Konvenzjoni (l-unika speċi tal-familja Platysternon megacephalum qabel kienet elenkata fl-Appendiċi II).
(4)
L-ispeċijiet li ġejjin tħassru mill-Appendiċi I tal-Konvenzjoni: Thylacinus cynocephalus, Onychogalea lunata, Caloprymnus campestris, Chaeropus ecaudatus, Macrotis leucura, Lophura imperialis u Campephilus imperialis.
(5)
L-ispeċijiet li ġejjin ġew ittrasferiti mill-Appendiċi II għall-Appendiċi I tal-Konvenzjoni: Trichechus senegalensis, Geochelone platynota, Chitra chitra, Chitra vandijki u Pristis microdon.
(6)
Il-gruppi tassonomiċi li ġejjin ġew ittrasferiti mill-Appendiċi I għall-Appendiċi II tal-Konvenzjoni: Vicugna vicugna (il-populazzjoni tal-Ekwador; bl-annotazzjoni) u Tympanuchus cupido attwateri.
(7)
L-ispeċijiet li ġejjin ġew inklużi dan l-aħħar fl-Appendiċi II tal-Konvenzjoni: Naultinus spp. (qabel elenkat fl-Appendiċi III), Trimeresurus mangshanensis, Clemmys guttata, Emydoidea blandingii, Malaclemys terrapin, Cyclemys spp., Geoemyda japonica, Geoemyda spengleri (qabel elenkat fl-Appendiċi III), Hardella thurjii, Mauremys japonica, Mauremys nigricans (qabel elenkat fl-Appendiċi III), Melanochelys trijuga, Morenia petersi, Sacalia bealei (qabel elenkat fl-Appendiċi III), Sacalia quadriocellata (qabel elenkat fl-Appendiċi III), Vijayachelys silvatica, Dogania subplana, Nilssonia formosa, Nilssonia leithii, Palea steindachneri (qabel elenkat fl-Appendiċi III), Pelodiscus axenaria (qabel elenkat fl-Appendiċi III), Pelodiscus maackii (qabel elenkat fl-Appendiċi III), Pelodiscus parviformis (qabel elenkat fl-Appendiċi III), Rafetus swinhoei (qabel elenkat fl-Appendiċi III), Epipedobates machalilla, Carcharhinus longimanus (bl-annotazzjoni), Sphyrna lewini (bl-annotazzjoni; qabel elenkat fl-Appendiċi III) Sphyrna mokarran (bl-annotazzjoni), Sphyrna zygaena (bl-annotazzjoni), Lamna nasus (bl-annotazzjoni; qabel elenkat fl-Appendiċi III) Manta spp. (bl-annotazzjoni), Yucca queretaroensis, Operculicarya decaryi, Diospyros spp. (bl-annotazzjoni; il-popolazzjonijiet tal-Madagaskar; ħafna mill-ispeċijiet qabel kienu elenkati fl-Appendiċi III), Dalbergia cochinchinensis (bl-annotazzjoni), Dalbergia granadillo (bl-annotazzjoni), Dalbergia retusa (bl-annotazzjoni; il-popolazzjonijiet tal-Gwatemala u l-Panama qabel kienu elenkati fl-Appendiċi III), Dalbergia stevensonii (bl-annotazzjoni; il-popolazzjonijiet tal-Gwatemala qabel kienu elenkati fl-Appendiċi III), Dalbergia spp. (bl-annotazzjoni; il-popolazzjonijiet tal-Madagaskar), Senna meridionalis, Adenia firingalavensis, Adenia subsessilifolia, Uncarina grandidieri, Uncarina stellulifera, Osyris lanceolata (bl-annotazzjoni; il-popolazzjonijiet tal-Burundi, l-Etijopja, ir-Rwanda, l-Uganda u r-Repubblika Unita tat-Tanżanija) u Cyphostemma laza.
(8)
L-ispeċijiet li ġejjin tħassru mill-Appendiċi II tal-Konvenzjoni: Pteropus brunneus, Caracara lutosa, Sceloglaux albifacies, Rheobatrachus silus, Rheobatrachus vitellinus, Tillandsia kautskyi, Tillandsia sprengeliana, Tillandsia sucrei, Dudleya stolonifera u Dudleya traskiae.
(9)
Il-gruppi tassonomiċi Rupicapra pyrenaica ornata u Papilio hospiton ġew ittrasferiti mill-Appendiċi I għall-Appendiċi II tal-Konvenzjoni. Dawk il-gruppi tassonomiċi huma inklużi fl-Anness II (l-ispeċijiet ta’ interess għall-Komunità li jirrikjedu d-denominazzjoni ta’ żoni speċjali ta’ konservazzjoni) u l-Anness IV, (l-ispeċijiet ta’ interess għall-Komunità li jirrikjedu protezzjoni stretta) tad-Direttiva tal-Kunsill 92/43/KEE tal-21 ta’ Mejju 1992 dwar il-konservazzjoni tal-ħabitat naturali u tal-fawna u l-flora selvaġġa (2). Iż-żewġ gruppi tassonomiċi għandhom għalhekk jibqgħu fl-Anness A ta’ dan ir-Regolament.
(10)
L-ispeċijiet li ġejjin elenkati fl-Appendiċi II tal-Konvenzjoni huma suġġetti għal kwota annwali tal-esportazzjoni ta’ żero li ġiet stabbilita għall-eżemplari li jitneħħew mis-selvaġġ u li jiġu nnegozjati għal skopijiet kummerċjali: Batagur borneoensis, Batagur trivittata, Cuora aurocapitata, Cuora flavomarginata, Cuora galbinifrons, Cuora mccordi, Cuora mouhotii, Cuora pani, Cuora trifasciata, Cuora yunnanensis, Cuora zhoui, Heosemys annandalii, Heosemys depressa, Mauremys annamensis u Orlitia borneensis. Chelodina mccordi nżamm fl-Appendiċi II bi kwota annwali tal-esportazzjoni mis-selvaġġ ta’ żero.
(11)
L-Annotazzjoni #3 għall-elenkar fl-Appendiċi II tal-Konvenzjoni tal-ispeċijiet Panax ginseng u Panax quinquefolius ġiet emendata.
(12)
L-Annotazzjoni #9 għall-elenkar fl-Appendiċi II tal-Konvenzjoni tal-ispeċi Hoodia spp. ġiet emendata.
(13)
L-Annotazzjoni #12 għall-elenkar fl-Appendiċi II tal-Konvenzjoni tal-ispeċi Aniba rosaeodora ġiet emendata.
(14)
L-Annotazzjoni għall-elenkar fl-Appendiċi II tal-Konvenzjoni tal-ispeċijiet Aquilaria spp. u Gyrinops spp. inbidlet b’annotazzjoni ġdida #14.
(15)
L-ebda mill-Istati Membri ma daħħal riserva fir-rigward ta’ kwalunkwe minn dawk l-emendi.
(16)
Matul is-16-il laqgħa tal-Konferenza tal-Partijiet tal-Konvenzjoni, ġew adottati referenzi ġodda tan-nomenkaltura għall-annimali.
(17)
Matul is-16-il laqgħa tal-Konferenza tal-Partijiet tal-Konvenzjoni, ġie inkluż l-ispeċi li ġej fl-Appnediċi III tal-Konvenzjoni: Hynobius amjiensis.
(18)
Id-dispożizzjonijiet tar-Regolament (KE) Nru 338/97 huma mfassla biex japplikaw biss għall-eżemplari ħajjin ta’ speċijiet aljeni invażivi u dan għandu jiġi ċċarat fl-annotazzjonijiet marbuta ma’ dawk l-ispeċijiet.
(19)
Sabiex l-emendi li saru fl-Appendiċijiet I, II u III tal-Konvenzjoni jiġu implimentati f’liġi tal-UE, l-Anness tar-Regolament (KE) Nru 338/97 għandu jiġi emendat skont dan.
(20)
Għalhekk, ir-Regolament (KE) Nru 338/97 għandu jiġi emendat skont dan. Fid-dawl tal-ammont ta’ emendi jixraq li, għal finijiet ta’ ċarezza, l-Anness għal dak ir-Regolament jinbidel kollu kemm hu.
(21)
Il-miżuri previsti f’dan ir-Regolament huma skont l-opinjoni tal-Kumitat dwar il-Kummerċ tal-Fawna u l-Flora Selvaġġi stabbilit skont l-Artikolu 18(1) tar-Regolament (KE) Nru 338/97,.
ADOTTAT DAN IR-REGOLAMENT:
Artikolu 1
L-Anness taar-Regolament (KEE) Nru 338/97 jinbidel bit-test li jinsab fl-Anness ta’ dan ir-Regolament.
Artikolu 2
Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu f’Il-Ġurnal Uffiċjali tal-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, id-29 ta’ Lulju 2013.

Labels: 3
20